Københavns Adresseavis, 1778-07-15
Fortsettelse af Landhuusholdnings=Selskabets Priismaterier og Premier. (See No. 112.) 30, Ligeledes udsætter Selskabet sin mindre GuldMedalje eller 500 Rdlr. for en Beskrivelse over en beqvem, virksom og lidet bekostelig Maskine, til at skille de almindelige Korn=Arter fra deres Udkruds=Frøe, med tilhørende Tegninger eller Modeller. J Afhandlingerne maae giøres en nølagtig Sammenligning imellem de beste til saadan Brug hidindtil bekjendte Maskiner(saavel til dette som forrige Nummer henhørende) baade i Henseende til deres Virkning og Bekostning at indrette og bruge dem, saa at der ikke kan tvivles paa Fordelen af den Maskine, som anprises for den beste. Af handlingerne indsendes inden October Maaneds Udgang 1778. Forfatterne anmodes i Henseende til begge disse Maskiner, som Selskabet saaledes ønsker sig, at de vilde indsende de Maskiner, som de foreslaaer, gjorte i det Store, for derved virkelig at kunde giøre Prøve til desbedre Sammenligning imellem Maskinerne indbyrdes. 31. For den, som i en tydelig og grundig under rettende Afhandling viser, hvorledes Meel=Malt= og Gryn=Møller, hvad enten de sættes i Bevægelse af Vandet, Vinden eller Heste, bør indrettes og bygges, for at gjøre deres største og fuldkomneste Virkning, Selskabets større Guld=Medalje eller 100 Rdlr. Forfatterne, der agter at vinde Premien ved deres Afhandlinger, bør i Forveien udvikle den rette Teorie for saadanne Maskiner, ikke blot grundet paa Reglerne for Ligevægten, men meget meere paa dem af Bevægelsen selv, saaledes at de bevægende Kræfters Natur og Beskaffenhed, samt Delenes Rivning paa hverandre derved tages i Betragtning, og det Hele grundet paa fuldstændige og oplysende Forsøg, samt Reglerne beviste, saa at de Maskiner, som derefter bygges, bliver til Hensigtens Øiemeed paa det fordeelagtigste sammensat. Ligesom Selskabet da herved paa den ene Side sættes i Stand til at bedømme de i saadan Afhandling angivne Reglers Fortrin for andre Skribenteres, maae Forfatteren selv. paa den anden Side, deraf nøjagtig udlede Bestemmelserne for alle til en af de forhen nævnte tre Slags Mølle Verker fornødne Dele, og vise deres Fortrin for de almindelige sædvanlige. Men da Resultatet af saadan ne Undersøgelser vilde uden Tvivl blive uforstaaelige for dem, som Selskabet agter at tjene med saadan en Afhandling, saa bør Forfatteren oplyse sin nedlagde Teorie med Tal=Exempler, og i den praktiske Deel forklare Anvendelsen deraf, alt i fattelige Udtryk og et almindelig tydeligt Sprog, Ligeledes maae Forfatteren, for desto mere Tydeligheds skyld geleide sin praktiske Deel med de tilhørende Grund= og Opstalts=Tegninger af Mølle=Verkerne og deres Deeles Sammensætning, i et af ham antaget Tilfælde, hvori tillige maae gives Anviisning til at rense Kornet samt at sigte Meel Tegningerne forfærdiges efter en tydelig Skale, og hvor mindre af Verkerne blive utydelig eller skulte, aftegnes de for sig selv. Endelig tilføies Afhandlingen et fuldstændigt spestelt Overslag, over en Mølle af hver Slags efter de med Afhandlingen følgende Tegninger, hvorved lægges til Grund Markets Priser af de dertil fornødne Materialier efter et efter Behag af Forfatteren antaget Sted i de danske Stater. For at give den behørige Tid til at arbeide for denne Premie, kan samme æskes til 1 October 1778. 32. For at raade Bod paa de mange Ufuldkommenheder, som Selskabet haver bemerket ved Land=Almuens Maltgjøren, Bryggen og Bagen, er det bleven betænkt paa, at meddele samme den fornødne Underretning, og derfor udsætter en Premie: For den tydeligste og ordentligste Anviisning til den beqvemmeste og paa Bondens Vilkaar sig best passende Behandlings=Maade i bemeldte trende Henseender. J Afhandlingen maae anvises og forklares en mindre bekostelig Indretning til at tørre Malt paa, end sædvanlig er i Brug, samt en fordeelagtig Bagerovn. Ved begge disse, ligesom og ved Brygerkjeddelens Jndmuring maae hensees til Besparing af Brændsel og Sikkerhed, for Bygningen. Desuden maae anføres saadanne Jagttagelser, Redskaber og Haandgreb ved Brygning og Bagning, at Bonden kan faae den meste og beste Føde og Drikke af den samme Mængde Sæd, samt at Landmanden desto tryggere og altsaa snarere kan iverksætte de i saadan Afhandling anpriste Indretninger. Saa ønsker Selskabet og, at Forfatteren vil anføre Indretningens Bekostning i Sammenligning med de nu sædvanlige. For den beste og fuldstændigste saadan indrettet Afhandling Selskabets større Sølv=Medalje eller 20 Rdlr. Skulde nogen desuden behage at indgive en ret brugbar Afhandling og en Bagerovns Bygning til fælles Brug for en heel Bondebye, vil Selskabet belønne den med dets mindre Sølv=Medalje eller 10 Rdlr. ja meere efter Forslagets Fuldkommenhed. Priisskrifterne maae indsendes inden October Maaneds Udgang nestkommende. 33. Da endeel af Fremmedes uldne ManufakturVare endnu haver Fortrin for de i de danske Stater fabrikerede, saa, for at Hoved=Forskjellen imellem dem kan blive bekjendt til almindelig Underretning for Manufakturerne, udsætter Selskabet følgende Premie, Forden nøjagtigste og fuldstændigste Sammenligning imellem Fremmedes (Engelskes og Franskes) uldne Manufaktur=Vare og de i Dannemark og Norge eller de tydske Provinser fabrikerede, i Henseende til Varenes udvendige Anseelse, Materier, Forfærdigelse, Appretering, Længde, hvor nødig gjøres, brede, Kolører og Jndpaknings=Maade, tilligemed Priserne for Fabrikerne selv, o. s. v. Selskabets mindre Guld=Medalje eller 50 Rdlr. Enhver Forfatter indseer selv lettelig, at de allernøieste Beskrivninger over Manufaktur=Vare, kan ikke blive saa oplysende, som naar af de i saadan en Afhandling omtalte Vare medfølger Prøver, hvorom Selskabet derfor anmoder, da det haver foresat sig at samle Prøver fra de beste udenlandske Manufakturer, hvoraf enhver enten Fabrikant eller Handlende kan gjensynligen om Forskjellen blive underrettet. Selskabet modtager og belønner Prøver fra enkelte udenlandske Fabriker med tilhørende Underretninger; thi det indseer, at det vil blive besværligt for nogen, at indsamle Prøver og Underretning fra alle. Prøverne maae være af fuld Brede, og i det mindste et Qvarteer lange. Afhandlingen indsendes inden October Maaneds Udgang. 34. Da i de danske og norske Hospitaler og Arbeidshuse hidindtil alene er indført for største Deelen Spinderie og Raspning af Farve=Træe, omendskiønt de forskjellige did indbragte Lemmer ikke alle haver dertil enten Handelav eller Styrke, saa indseer Selskabet, at det vilde være fordeelagtigt, om andre Arter af Arbeide kunde i slige nyttige Stiftelser komme Brug, og derfor udsætter følgende Premie, For en Afhandling, som viser de letteste og fordeelagtigste Arter af Arbeid, der beqvemmeligen kan give gamle og svage uvante Kræfter noget at bestille i Hospitaler, til Nytte for den Arbeidende, Hospitalet og det Almindelige tillige, uden at gjøre Indgreb derved i nogen vigtig Fabrik eller Nærings=Vei, en Premie af Selskabets større Sølv=Medalje eller 20 Rdlr. Ved Forslagene maae gjøres Beregning over Indretningens Bekostning og Rum, samt over Fordeelen for den Arbeidende, Hospitalet og det Almindelige. Priisskrifterne indsendes inden October Maaneds Udgang. 35. Endskiønt Selskabet allerede haver belønnet nogle Afhandlinger, de danske Kjøbstæders Opkomst angaaende: saa haver det dog ikke fundet samme tilstrækkelige til Spørsmaalets rette Besvaring, og derfor udsætter atter: Forden beste Afhandling og Aarsagen til de danske Kiøbstæders nærværende slette Tilstand, samt for de beste Hielpemidler, hvorved deres Opkomst kan befordres, Selskabets mindre Guld=Medalje eller 500 Rdlr. Men for at give Forfatterne des bedre Tiid til at udarbeide denne vidtløftige Materie vil Selskabet modtage Afhandlingerne herom indtil 1 October 1780. J Materien selv maatte paasees Kjøbstædernes Agerdyrkning.